Predstavitev razpisov Obzorje Evropa za področje PODNEBJA, ENERGIJE IN MOBILNOSTI
2026-02-11 08:30 - 2026-02-15 17:00 (Europe/Ljubljana) | Four Points by Sheraton Ljubljana Mons
Vabimo vas na dogodek mreženja o razpisih Obzorje Evropa za področje PODNEBJA, ENERGIJE IN MOBILNOSTI, ki bo potekal 11. februarja 2026 v hotelu Four points by Sheraton Ljubljana Mons v Ljubljani. Organizator dogodka je Institut «Jožef Stefan«. Dogodek organiziramo v okviru projekta KRPAN.

Dogodek mreženja je namenjen raziskovalcem, predstavnikom podjetij ter ostalim strokovnjakom, ki so zainteresirani za prijave projektov na razpise centraliziranih programov Obzorja Evropa za področje podnebja, energije in mobilnosti. Uradni govorci bodo predstavili pomembne teme ter prihajajoče razpise za področje Grozda 5 in Misij EU. Podali bodo nasvete za pripravo uspešnega projektnega predloga.

Udeleženci se lahko veselijo zanimivih predstavitev izkušenih prijaviteljev, ki bodo delili z nami izzive in priložnosti na poti do uspeha.

Izkoristite možnost učinkovitega dialoga s predstavniki Nacionalnih kontaktnih točk, povežite se z uspešnimi prijavitelji in ostalimi udeleženci dogodka.

Dogodek bo potekal v angleškem jeziku.

PRIJAVITE SE ZDAJ in si zagotovite svoje mesto na dogodku!

Program, dogodek mreženja, za podnebje, energijo in mobilnost, 11. februar 2026 >>
Vabilo, dogodek mreženja za podnebje, energijo in mobilnost, 11. februar 2026 >>

IFAM 2026 – mednarodni strokovni sejem v Ljubljani
2026-02-17 - 2026-02-19 | Gospodarsko razstavišče v Ljubljani, Dunajska cesta 18, Ljubljana
Od 17. do 19. februarja 2026 bo v Ljubljani na Gospodarskem razstavišču potekal IFAM Slovenia 2026, vodilni B2B strokovni sejem za avtomatizacijo, robotiko in napredne industrijske tehnologije v Sloveniji in regiji Srednje in Vzhodne Evrope.
IFAM združuje ključne sektorje, kot so industrijska avtomatizacija, mehatronika, robotika, sistemi vida, senzorji in merilna tehnologija, ter predstavlja najnovejše trende in inovacije na področju industrijske digitalizacije in inteligentnih rešitev. Dogodek omogoča strokovno mreženje, izmenjavo znanja in poslovnih priložnosti med proizvajalci, ponudniki tehnologij in odločevalci iz industrije.
Sejem vključuje tudi vsebinski spremljevalni program, ki obiskovalcem ponuja vpogled v trendi prihodnosti in praktične demonstracije tehnoloških rešitev.
SRIP Tovarne prihodnosti se bo na tem pomembnem industrijskem dogodku predstavil z lastnim razstavnim prostorom, kjer bo izpostavil inovacije in rešitve svojih članov ter omogočil neposreden dialog s strokovnim obiskovalci in partnerji.
Dogodek IFAM Slovenia 2026 je idealna priložnost za vse, ki želijo slediti razvoju Industrije 4.0 in vzpostaviti nove poslovne povezave v tehnološko usmerjenih panogah.
VEČ >>
******************
SRIP Tovarne prihodnosti – Center za razvojno inovacijsko partnerstvo (CRiP) pod okriljem Instituta “Jožef Stefan” (IJS) bo na sejmu prisoten s svojim razstavnim prostorom, kjer se nam bodo pridružili tudi naši člani in partnerji:
🔹 Institut Jožef Stefan – Odsek za avtomatiko, biokibernetiko in robotiko E1
🔹 Rudolfovo – znanstveno in tehnološko središče Novo mesto
🔹 Scan d.o.o.

📍 Kje nas najdete?
Naš razstavni prostor se nahaja v dvorani A2 (Kupola A).
🎟️ Brezplačne vstopnice za člane SRIP ToP
Za člane nudimo brezplačne karte za obisk sejma! Pridobite jih s ključno besedo SRIPTOP in prijavo na povezavi SIGN IN – IFAM, INTRONIKA, ROBOTICS 2025.

Izobraževanje: Informacijska varnost
2026-03-05 09:00 - 2026-03-06 16:00 | SIQ Slovenski institut za kakovost in meroslovje, Ljubljana, Mašera-Spasićeva ulica 10, Ljubljana, 1000, Slovenia
Zakona ZInfv‑1 in NIS 2 od organizacij zahtevata, da okrepijo informacijsko varnost in prepoznajo morebitna tveganja v povezavi do dobaviteljev. Ker je ravno dobavna veriga pogosto najranljivejši del sistema, vas vabimo na izobraževanje: Informacijska varnost v odnosih z dobavitelji skladno z ZInfv-1 in NIS 2. Tekom programa boste osvojili prakse za nadzor dobaviteljev, upravljanje tveganj in zaščito podatkov – od prvih pogajanj do konca sodelovanja. Na izobraževanju boste izvedeli, kako:

preveriti, ali vaši dobavitelji izpolnjujejo varnostne zahteve,
obvladovati tveganja v kompleksnih dobavnih verigah,
izbrati prave ukrepe za strojno, programsko opremo in oblak,
zagotoviti skladnost ter zaščito ključnih podatkov.

Prijavite se in zaščitite svoje poslovanje!

​⏰ 2 dni (9:00 – 16:00)
📆 5. – 6. marec 2026
📢 Mag. Davorin Kacian
🔗Prijava na povezavi

Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.

Dogodek: Napredni produkti, storitve in sistemi za pametne klinike
2026-03-10 08:30 - 15:00 | Institut “Jožef Stefan” Velika predavalnica (1.nadstropje), Jamova 39, Ljubljana, 1000
Vabimo vas na dogodek z naslovom »Napredni produkti, storitve in sistemi za pametne klinike«, ki bo potekal 10.3.2026 s pričetkom ob 8.30 na Institutu “Jožef Stefan” (IJS), Velika predavalnica.
Dogodek je namenjen spodbujanju raziskovalnega in poslovnega sodelovanja med člani SRIP ToP, SRIP PMiS, IJS in UKCL ter predstavitvi inovativnih rešitev za povečanje učinkovitosti, varnosti in trajnostnega delovanja pametnih klinik.
Pridružite se nam in izkoristite priložnost za vzpostavljanje novih povezav ter aktivno sodelujete pri izmenjavi raziskovalnih, inovacijskih in podjetniških izkušenj. Dogodek predstavlja pomembno priložnost za mreženje, povezovanje kompetenc ter razvoj novih skupnih pobud in projektov.
Dogodek je brezplačen, prijava pa je obvezna preko registracijskega obrazca. Ker je zanimanja veliko, število mest pa omejeno, vas vabimo, da s prijavo pohitite.

PROGRAM >>

PRIJAVA >>

Vljudno vabljeni k udeležbi.

Parkiranje: parkiranje je možno le na označenih parkirnih mestih MOL v bližini IJS, zato priporočamo prihod z javnim transportom.

Konferenca Prenos krožnosti v Vzhodno Evropo: od strategije do dejanskih učinkov
2026-03-12 08:30 - 16:00
Vabimo vas na mednarodno konferenco Prenos krožnosti v Vzhodno Evropo: od strategije do dejanskih učinkov, ki bo potekala v četrtek, 12. marca 2026, v hibridni obliki na Gospodarska zbornica Slovenije v Ljubljani ter preko spleta.
V iskanju odgovorov na zgornja vprašanja se bomo osredotočili predvsem ustvarjanje merljivih in konkretnih učinkov za gospodarstvo Vzhodne Evrope.
Dogodek organizirajo partnerji projekta SMART CIRCUIT, med njimi tudi TECOS, z namenom razprave o učinkovitih pristopih za prenos načel krožnega gospodarstva v regionalno in industrijsko prakso. Več podrobnosti TUKAJ.
Udeležba na konferenci je brezplačna, a nepozabite pohiteti s prijavo.

PRIJAVA NA KONFERENCO >>

FoMI 2026 – Future of Manufacturing and Industry
2026-03-18 00:00 | Hotel Slovenija Portorož, Obala 333, Portorož, 6320
SRIP ToP kot pridruženi partner vas vabi, da se udeležite FoMI 2026 – Future of Manufacturing and Industry, osrednjega B2B dogodka o prihodnosti proizvodnje in industrije, ki bo 18. marca 2026 v Portorožu. Dogodek združuje podjetja in ponudnike naprednih tehnologij ter ponuja vpogled v praktične rešitve za digitalno in fleksibilno proizvodnjo.
Rdeča nit letošnjega FoMI 2026 je: »Leading the Change: From Uncertainty to Control of the Flexible Manufacturing«. Poudarki vključujejo:

povezovanje IT/OT sveta, MES, ERP in umetne inteligence,
napredna avtomatizacija, AI agenti in humanoidni roboti v industriji,
digitalni dvojčki, podatkovni prostori in DPP za optimizacijo verig vrednosti in življenjskega cikla izdelkov.

Dogodek vključuje tudi predstavitev SOFIE – Smart Open Factory Innovation Ecosystem, kjer so rešitve prikazane na realnih primerih z odprtimi arhitekturami in praktičnimi demonstracijami.
Prednosti za člane SRIP ToP:

dostop do rešitev in primerov dobrih praks,
vpogled v integracijske arhitekture med OT/IT sistemi,
možnost vključitve v SOFIE ekosistem,
učenje skozi izmenjavo izkušenj,
25 % popust na kotizacijo za FoMI 2026,
celoletna vključenost v SOFIE ekosistem za proizvodna podjetja.

Prijavite se kot Professional Pass Business in uporabite kodo FOMI26TOP za uveljavitev popusta. Več informacij in prijave: spletna stran FoMI 2026.
VABILO >>

Dnevi Jožefa Stefana 2026 in Dan odprtih vrat
2026-03-28 09:00 - 14:30 | Institut “Jožef Stefan”, Jamova cesta 39, Ljubljana, 1000
Med 23. in 28. marcem 2026 bodo na Institut Jožef Stefan potekali tradicionalni Dnevi Jožefa Stefana, posvečeni spominu na slovenskega fizika Jožef Stefan. Teden dogodkov je namenjen popularizaciji znanosti in približevanju raziskovalnega dela širši javnosti.
V tednu se bodo zvrstila predavanja vrhunskih znanstvenikov, odprtje razstave in novega pospeševalnika na Reaktorskem infrastrukturnem centru, predstavitev knjige o slovenskih znanstvenicah in znanstvenikih, podelitev priznanj zlati znak Jožefa Stefana ter znanstveni slam v sodelovanju z Univerza v Ljubljani v Kino Šiška.
Sobota, 28. marec 2026: Dan odprtih vrat
Širši javnosti je namenjena sobota, 28. marca 2026, ko bo Institut »Jožef Stefan« odprl vrata svojih laboratorijev vsem, ki jih zanima, kaj raziskujemo in kako z znanjem prispevamo k razvoju družbe prihodnosti.
Obiski bodo potekali na dveh lokacijah:

Jamova 39, Ljubljana – od 9.00 – 14.00
Reaktorski center Podgorica pri Ljubljani (Brinje 40) – od 9.30-14.30

VEČ >>

Umetna inteligenca v proizvodnih podjetjih
2026-03-31 08:30 - 12:30 | Rudolfovo – Podjetniški inkubator Podbreznik, Podbreznik 15, Novo Mesto, 8000
Vabimo vas na Znanstveno-tehnološki forum Rudolfovo 2026 z naslovom »Umetna inteligenca v proizvodnih podjetjih«, ki bo v torek, 31. marca 2026, ob 9. uri v dvorani Makerspace na sedežu Rudolfovega v Novem mestu.
Forum bo osvetlil konkretne primere uvajanja umetne inteligence v proizvodnjo – od pilotnih projektov do širše implementacije. Poseben poudarek bo na dejavnikih uspešne uvedbe: podatkih, varnosti, porabi energije, integraciji z obstoječimi sistemi ter rešitvah za zahtevna industrijska okolja (lokalne in suverene UI-rešitve, edge pristopi, stiskanje modelov).
📌 Število mest je omejeno, zato vas vabimo, da svojo udeležbo čim prej potrdite preko prijavnega obrazca TUKAJ.

PROGRAM in podrobnosti v priloženem VABILU >>

Konferenca kako lahko raziskave in inovacije krepijo industrijo v Evropi
2026-09-17 08:00 - 2026-09-19 17:00 | Bruselj
Evropski inštitut za inovacije in tehnologije (EIT) in Evropsko raziskovalno združenje za tovarne prihodnosti (EFFRA) vabita na Evropsko konferenco o proizvodnji (European Manufacturing Conference), ki bo v Bruslju 16. in 17. septembra. Tema konference bo »Nova globalna ureditev: zagotavljanje vodilnega položaja Evrope v industriji«. Udeleženci bodo razpravljali, kako lahko raziskave, razvoj in inovacije (R&I) okrepijo položaj industrije v Evropi, da bom postala vodilna v svetu.
Organizatorji so v program uvrstili teme, ki so strateško pomembne za evropski proizvodni ekosistem. Med njimi so: konkurenca na področju industrije in trgovine; naslednji val prelomnih tehnologij in vloga raziskav in razvoja; privabljanje in razvoj talentov; naložbe in strategije scale-up; krožnost kot konkurenčna prednost za industrijo.
S plenarnimi zasedanji, okroglimi mizami in priložnostmi za mreženje je konferenca predvidena kot platforma za izmenjavo mnenj, delitev najboljših praks in okrepitev sodelovanja med zainteresiranimi stranmi iz industrije, raziskovalne sfere in politike.
Spletna stran konference>>

ERAT – European Robotics & Automation Talks - SAVE THE DATE
2026-10-05 08:00 - 17:00
Organizaciji AT Styria in GMAR vabita k udeležbi na 5. izvedbi dogodka ERAT – European Robotics & Automation Talks, ki bo potekal 5. oktobra 2026 v Gradcu . Gostujoča država dogodka bo Hrvaška, pričakuje pa se med 160 in 180 udeležencev iz Srednje Evrope, vključno z B2B srečanji.
Dogodek je namenjen izmenjavi znanj in izkušenj na področju industrijske avtomatizacije in servisne robotike, s poudarkom na rešitvah za mala in srednja podjetja. Organizatorji vabijo zainteresirane, da med 7. in 28. januarjem posredujejo predloge primerov uporabe s področij logistike, kmetijstva, zdravstva, obrambe in drugih industrij.
V letu 2026 GMAR in AT Styria napovedujeta tudi dodatne dogodke, med njimi Industry Talks Online, ki bo potekal v nemškem jeziku in je brezplačen.
AT Styria
GMAR
